stanford-oval/wikipedia huggingface dataset:
Dv12
Tekniset tiedot

Valmistettu: 192 kappaletta
Käytössä: 151 kappaletta
Suurin nopeus:	125 km/h
Pyörästöjärjestelmä: B´B´
Pyörän halkaisija: 1 000 mm (uutena)
Veturin paino työkunnossa: noin 63–69 tonnia
Suurin akselipaino: noin 15,5–17,0 tonnia
Valmistajat Valmet Oy, Lokomo Oy. Parilliset numerot ovat Valmetin valmistamia ja parittomat numerot Lokomon valmistamia. 2600-sarja on kokonaan Valmetin valmistama.
Nelitahtinen Tampella SACM MGO V16 BSHR, kahdella Brown Boveri-VTR 200 M-turboahtimella ja ahtoilman välijäähdytyksellä varustettu V16-suoraruiskutusdiesel
Teho/rpm: 1 000 kW / 1 360 hv, josta vaihteisto ottaa vetovoimaksi enintään 1 300 hv, käyntinopeudella 1 500 r/min
Vääntömomentti: 6,366 kNm
Kulutus: 260 litraa/tunti (täydellä teholla), 15 litraa/tunti (tyhjäkäynnillä)
Iskutilavuus: 72 l
Puristussuhde: 14:1
Max.ahtopaine: 1,0 bar
Saneerattuihin vetureihin on vaihdettu Sisudiesel 320D-moottorit.
Apudieselmoottoreita on kahta muutakin tyyppiä, Valmet 310 D ja B.
D-sarjaa oli vielä saneeraamattomissa 2500-sarjan vetureissa.
Valmet 310 D, vapaasti hengittävä suoraruiskutusdiesel
Teho/rpm: 20,6 kW käyntinopeudella 1 500 r/min (25 r/s)
Valmistaja: Valmet
Valmet/Sisu 310 B, vapaasti hengittävä suoraruiskutusdiesel
Teho/rpm: 30 kW käyntinopeudella 1 800 r/min (30 r/s)
Valmistaja: Valmet
2500/2700-sarja:
Saneeraamattomat veturit: Valmet NT8-mäntäkompressori
Saneeratut veturit: Atlas Copco BT210P255D-mäntäkompressori
Poikkeus: 2501:ssä Tamrock 100D/10-ruuvikompressori
2600-sarja: Tamrock 100D/10-ruuvikompressori
Voith L 216 rs, hydraulinen virtausvaihteisto, jossa on I- ja II-vaihteilla momentinmuuntimet ja III-vaihteella nestekytkin. Vaihtamiset tapahtuvat automaattisesti. Vaihteiston yhteydessä on suunnanvaihtolaite sekä aluevaihde (T-alue 85 km/h, M-alue 125 km/h). Aluevaihteella valitaan haluttu nopeus/tehosuhde: M-alue soveltuu käytettäväksi henkilöjunien vedossa, tällöin vetovoima vähenee suuremman huippunopeuden aikaansaamiseksi. Vastaavasti T-aluetta käytetään tavarajunien vedossa, jolloin huippunopeutta laskemalla saadaan suurempi vetovoima.
Lempinimet

Dv12 tunnetaan ainakin lempinimillä Deeveri, Dreeveri, Kameli, Reeveri, Ässä-Vee (2500- ja 2600-sarjat) ja Äs-Ärrä (2700-sarja). 2700-sarja tunnetaan myös nimellä Ruotsinlaiva, koska sarjan vetureiden pakoputkikoteloiden muotoilu muistuttaa autolauttojen vastaavia. VR:n uuden yritysilmeen mukaiseksi maalattuja Dv12-vetureita on myös kutsuttu nimellä Pikku-Kalpee (vrt. uuden yritysilmeen mukainen Dr16, Iso-Kalpee). lähde?
Tulevaisuus

Dv12-sarja on tällä hetkellämilloin? Suomen ylivoimaisesti suurilukuisin dieselveturisarja, ja sitä käytetään paljon sekä linja-ajossa että vaihtotyössä. Kuitenkin muun muassa tavaraliikenteen supistumisen ja sähköistyksen laajenemisen takia 2700-sarjan vetureiden hylkäys on aloitettu. 2500- ja 2600-sarjojen veturit säilyvät käytössä pidempään, sillä 2600-sarjan veturit ovat vielä melko uusia ja 2500-sarjalle on tehty vastikään laaja saneeraus. lähde?
Aiheesta muualla

Kuvia tai muita tiedostoja aiheesta Dv12 Wikimedia Commonsissa
Käyhkö, Arttu: Deeverin matkassa.  Kustantaja Laaksonen, 2015.  ISBN 978-952-5805-78-9
Suomalaiset veturit ja junayksiköt
Viimeinen Lokomon Tampereella valmistama Dv12-veturi, numero 2759, vuonna 1972.
Dv12 n:o 2648 Pieksämäen konepajalla. Voithin jäähdyttimen säleiköt eroavat muiden sarjojen Behr -jäähdyttäjän säleiköistä. Oikealla puolella Webaston komero, joka muissa sarjoissa sijaitsee konehuoneessa.
VR:n Dv12-veturi vanhassa punavalkoisessa värityksessä.
Vasemmalla radio-ohjauksen prototyyppinä toiminut Dv12 2710 maaliskuussa 2005. Oikealla näkyy Tve4 506.
Dv12 2509:n päädieselmoottori, Tampella-MGO V16 BSHR.
Dv12 2509:n vaihteisto, Voith L 216 RS.
Jesse G. James

Jesse James Scream Awards -tapahtumassa vuonna 2007.
Jesse Gregory James (s. 19. huhtikuuta 1969) on yhdysvaltalainen televisiopersoona ja moottoripyörävalmistaja West Coast Choppersin toimitusjohtaja.
James on isännöinyt tositelevisiosarjoja, kuten Spike TV:n Jesse James is a Dead Man ja Discovery Channelin Monsteri-talli. James esiintyi myös Tony Hawk’s Underground 2 -videopelissä.
Yksityiselämä

Discovery Channelnilla esitetyn väitteen mukaan Jamesin isoisoisoisä oli tunnetun lainsuojattoman Jesse Jamesin serkku. Jamesia ei ole kuitenkaan löydetty rikollisen jälkeläisten sukukirjoista, ja häntä onkin pyydetty todistamaan sukulaisuussuhteensa. Toistaiseksi hän ei ole vastannut pyyntöön (2010).
Jamesilla on kolme lasta: poika Jesse Jr. ja tytär Chandler ensimmäisen vaimonsa Karlan kanssa, jonka kanssa oli aviossa 1991-2002, ja tytär Sunny toisen vaimonsa aikuisviihdenäyttelijä Janine Lindemulderin kanssa (aviossa 2002-2004).
16. heinäkuuta 2005 James nai näyttelijä Sandra Bullockin, jonka hän oli tavannut tämän järjestettyä kummipojalleen kierroksen Monsteri-talliin.
Lokakuussa 2009 Jamesin ex-vaimo Lindemulder, joka oli ollut kuusi kuukautta vankilassa veropetoksen vuoksi, ryhtyi vaatimaan takaisin tuolloin 5-vuotiasta tytärtään. Jamesille oli aiemmin myönnetty täyshuoltajuus, ja hän piti oikeudestaan kiinni vetoamalla epäsopivaan kasvuympäristöön, jonka lapsi kohtaisi Lindemulderin luona. Joulukuussa James ja Bullock voittivat huoltajuuskiistan, ja Lindemulder sai oikeuden tavata tytärtään viikoittain päiväsaikaan.
Maaliskuussa 2010 syntyi mediakohu, kun useat eri naiset väittivät olleensa suhteessa Jamesiin tämän ja Bullockin avioliiton aikana. Bullock perui elokuvan Elämä pelissä promootiokiertueen vedoten "odottamattomiin henkilökohtaisiin syihin." 18. maaliskuuta James vastasi syytöksiin julkisella anteeksipyynnöllä ja toivoi, että hänen vaimonsa ja lapsensa joku päivä kykenisivät antamaan hänelle anteeksi hänen tuottamansa "tuskan ja häpeän." Samassa kuussa James kirjautui kuntoutukseen "hoitamaan henkilökohtaisia ongelmiaan" ja "pelastamaan avioliittonsa."  Huhtikuussa kuitenkin tuli julki, että Bullock oli hakenut avioeroa. Hän ilmoitti lisäksi aikovansa jatkaa parin adoptioprosessia, joka oli aloitettu jo neljä vuotta aiemmin. New Orleansissa syntynyt poika nimeltä Louis Bardo oli muuttanut heidän luokseen jo tammikuussa 2010, mutta pari oli päättänyt pitää asian toistaiseksi salassa. Avioero astui voimaan kesäkuussa, ja Bullock adoptoi lapsen yksinhuoltajana.
Elokuussa 2010 tatuointitaiteilija Kat Von D ilmoitti seurustelevansa Jamesin kanssa.  Mies itse julkaisi parin kihlauksen tammikuussa 2011:  "Toisinaan lehdistö ymmärtää väärin, ja juuri niin on nyt käynyt. 2010 oli oikeastaan elämäni paras vuosi, sillä rakastuin parhaaseen ystävääni. Hän on uskomaton nainen, joka seisoi rinnallani silloin kun muu maailma käänsi selkänsä." Pariskunta erosi heinäkuussa 2011, mutta palasi nopeasti yhteen. Marraskuussa Von D kertoi kuitenkin julkisesti epäonnistuneesta suhteesta, joka sisälsi vain eroja ja sopimisia, ja ilmoitti myös suhteen päättyneen nyt lopullisesti. Von D kertoi, että James oli vuoden kuluessa pettänyt häntä liki 20 eri naisen kanssa.
Vuoden 2012 loppupuolella James kihlautui ammattilaisajaja Alexis DeJorian kanssa. He solmivat avioliiton 24. maaliskuuta 2013 morsiamen isän, miljonääri John Paul DeJorian tilalla.
Aiheesta muualla

Jesse G. James Internet Movie Databasessa. (englanniksi)
Pimeä triadi

Pimeä triadi kuvitettuna
Pimeä triadi (myös "pimeä kolminaisuus" tai "synkkä kolmikko") on synkkiä persoonallisuuden piirteitä: narsismia, psykopatiaa ja machiavellismia kuvaava nimitys. Psykopatiassa korostuu tunnekylmyys, narsismissa ylimielisyys ja manipuloinnin hallinta sekä machiavellismissä laskelmointi oman edun saavuttamiseksi ja ihmisillä "pelaaminen". Pimeä triadi liittyy teoreettisesti muita ihmisiä hyväksikäyttävään (eksploitatiiviseen) käyttäytymistapaan.
Pimeä triadi -piirteet ovat yksilötasolla edullisia mutta ryhmän kannalta haitallisia. Yksilön menestys voi siis tapahtua ryhmän kustannuksella.
Kolme piirrettä

Perinteisesti persoonallisuustyyppejä on tutkittu erillisinä, mutta vuonna 2010 psykologit Peter Jonason ja Gregory Webster laativat kahdentoista kohdan "Dirty Dozen" -testin pimeän triadin piirteiden mittaamiseksi. Pimeän triadin kunkin piirteen osuus ihmisen persoonallisuudessa voidaankin hahmottaa janalla, jossa johonkin kohtaan sijoittuu jokainen ihminen siten, että harvoissa näitä piirteitä ei esiinny lainkaan ja harvoissa piirteiden asema on hallitseva. Piirteet voivat korostua myös toisistaan erillisinä, joten on mahdollista olla esimerkiksi huomattavan narsistinen ja machiavellistinen vailla psykopaatin piirteitä. Pimeästä triadista on tullut laajasti tutkittu aihe. Liverpoolin yliopistossa aihetta tutkinut tohtori Minna Lyons käsitteli ilmiötä kirjassaan The Dark Triad of Personality: Narcissism, Machiavellianism, and Psychopathy in Everyday Life. Hänen mukaansa ihmiset, joissa pimeään triadiin kuuluvat persoonallisuuden piirteet ovat hallitsevia, ovat "kylmäsydämisiä hyväksikäyttäjiä". Psykologi Oliver James katsoi kirjassaan Office Politics, että pimeän triadin piirteet voivat edistää ihmisen uralla etenemistä. Myös kulutuskäyttäytymisen tutkija Patrick Fagan on arvioinut, että pimeän triadin piirteet voivat saada ihmisen etenemään urallaan; narsismi voi ilmetä voimakkaana johtajuuden tavoitteluna, psykopatia saavutuksiin keskittymisenä piittaamatta niiden tavoittelun vaikutuksista muihin ja machiavellismi erityisenä kykynä luoda itsestään myönteinen kuva. Psykopatia on kuitenkin tunnistettu myös vahvaksi rikollisuutta ennustavaksi tekijäksi.
D-faktori

Pimeistä persoonallisuuden piirteistä on pelkistetty D-faktori. Se on muotoiltu seuraavasti: "Yksilöllisen hyödyn maksimoimiseksi ottamatta huomioon, hyväksyen tai pahantahtoisesti aiheuttaen haittaa toisille, ja sitä tukevat uskomukset jotka toimivat oikeutuksina." Koholla olevat D-faktorin tasot ilmenee taipumuksena sosiaalisesti ja eettisesti kyseenalaisiin ajatuksiin ja käyttäytymiseen, kuten aggressioon, kiusaamiseen, vilppiin, rikollisuuteen, varastamiseen, vandalismiin, väkivaltaan ja moniin muihin. D-faktoria on kuvailtu myös häikäilemättömäksi oman edun tavoitteluksi.
Vastaavuus muissa testeissä

Big Five -persoonallisuustestissä pimeää triadia vastaa parhaiten alhainen sovinnollisuus. HEXACO-testissä parhaiten pimeää triadia vastaa voimakas negatiivinen korrelaatio rehellisyys-nöyryys -faktorissa. Se mittaa vilpittömyyttä, reiluutta, ahneuden välttämistä ja vaatimattomuutta. D-faktorin kautta tällaista persoonallisuutta on kuvailtu antagonistiseksi psykopatologiaksi.
Pimeän triadin vastakohta

Vuonna 2019 tutkija Scott Kaufmann esitti hypoteesin "valon kolminaisuudesta" eli kolmesta luonteenpiirteestä, joiden tärkeä asema ihmisen persoonallisuudessa johtaisi yleisissä käsityksissä hyvinä pidettyihin toimintamalleihin. Pimeä triadi liittyy filosofeja askarruttaneeseen ihmisluontoa koskevaan kysymykseen siitä onko ihminen hyvä vai paha. Pimeän triadin lisäksi on hahmoteltu sen vastakohta, valon triadi. Pimeä triadi ja valon triadi muodostavat kaksi ihmislajin alatyyppiä ja näistä pimeän triadin alatyyppi on tutkituissa aineistoissa harvinaisempi. Ihmislajissa vallitseva alatyyppi on siis pikemminkin hyvä.
Kädellisten tutkijan Frans de Waalin tutkimuksiin viitaten on myös pohdittu sitä, että pimeät ja valoisat piirteet esiintyvät myös ihmisen sukulaislajeilla simpanssilla ja bonobolla. Tutkijat huomauttavat silti, että pimeää triadia edustava simpanssi voi olla huolehtivainen ja valon triadia edustava bonobo aggressiivinen. Simpanssi ja bonobo lajiutuivat noin 1–1,5 miljoonaa vuotta sitten. Simpanssi ja bonobo ovat voineet kehittyä eri suuntiin koska Kongojoki pitää lajit erillään.
Simpanssin ja bonobon käyttäytymisero on simpanssin kilpailu- ja bonobon yhteistyötaipumus. Ihmisen käyttäytyminen noudattaa näistä kahdesta bonobon pyyteetöntä mallia joka on mahdollistanut suuren mittakaavan yhteistyön. Toisaalta, voittaja vie kaiken -lajien urheilijoilla dark triad -piirteet liittyvät hyperkilpailullisuuteen ja itsensä kehittämiseen. Dark triad -piirteet ennustavatkin parempaa menestystä kilpaurheilussa.
Pimeä tetradi

Uusimpien tutkimuksien mukaan myös sadismia voidaan mitata psykometrisesti, jolloin pimeitä piirteitä olisikin 4 eikä 3.
Aiheesta muualla

https://www.britannica.com/science/dark-triad
Räty, Panu. Pahan synkkä kolmikko. Tiede 2017 : 9, s. 38-45
Kolme cowboyta

| ”Kolme cowboyta” J>  Karjalainen ja Mustat lasit |
| --- | --- | --- |

Singlen tiedot
 Albumilta: J. Karjalainen ja Mustat lasit
 Julkaistu: 1981
 Formaatti: 7" vinyyli
 Tyylilaji: folk
 Kesto: 04.28
 Levy-yhtiö: Kompass
Kolme cowboyta on J. Karjalainen ja Mustat lasit -yhtyeen ensimmäinen singlejulkaisu vuodelta 1981. Levy-yhtiö on Oy Kompass Records Ab ja luettelotunnus KOS 1026.
Singlen kappaleet ovat uudelleen masteroituina mukana J. Karjalaisen
tupla-cd-kokoelmalla Kaikki hitit, joka julkaistiin 6. huhtikuuta 2011.
Kappaleet

Kolme cowboyta – 4.28 (säv. ja san. J. Karjalainen)
Apinaorkesteri – 2.53 (säv. J. Karjalainen, san. J. Karjalainen ja Papu Haro)
"Kolme cowboyta" on balladi kolmesta karjapaimenesta, jotka ovat lähteneet ratsastamaan kaupungista. Yksi heistä ei kuitenkaan kykene unohtamaan rakastamaansa naista, minkä vuoksi hänen toverinsa eivät pidä häntä oikeana cowboyna. Muiden suunnatessa matkalle yksi heistä palaa lopulta rakkaansa luokse. Laulun taustalla kuullaan muun muassa mandoliinia, pianoa ja steel-kitaraa. Laulun lopussa kuullaan vihellysosuus.
"Apinaorkesteri" on pehmennetyllä Bo Diddley -kompilla etenevä, lastenlauluksikin sopiva kappale. Sen sanoitus kertoo aarniometsän suojassa harjoittelevasta apinaorkesterista.
Ääninäyte
Kooste (10%, 0:35) singlen kappaleista.
Äänitiedostojen kuunteluohjeet
Jumalan kämmenellä

Jumalan kämmenellä on lastenlaulu, jonka on säveltänyt ja sanoittanut Pirkko Halonen (1926–1997). Laulun sävel ja ensimmäinen säkeistö ovat vuodelta 1968 ja toinen säkeistö vuodelta 1984. Kaksi vuotta toisen säkeistön kirjoittamisen jälkeen laulu liitettiin Suomen evankelis-luterilaisen kirkon virsikirjaan numerolla 499.
"Jumalan kämmenellä" on käännetty suomalaiselle viittomakielelle, ja lauluun on tehty laululeikki. Laulu on ilmestynyt myös ruotsiksi vuonna 1991 Hemmets bönbok -kirjassa ("Trygg är varenda fågel"). Käännöksen on tehnyt Barbro Näse. Laulu on virtenä numerolla 744 Ruotsin kirkon virsikirjassa suomen- ja ruotsinkielisenä.
Sanat

| --- | --- |
 1. Jumalan kämmenellä  ei pelkää lintunen,  Jumalan kämmenellä  ei pelkää ihminen.  Kaikille tilaa riittää,  kaikille paikkoja on.  Jumalan kämmenellä  ei kukaan ole turvaton.  :  2. Jumala meitä kutsuu  nyt suojaan turvaisaan.  Jumala meitä kutsuu  ja kantaa voimallaan.  Milloinkaan ei hän hylkää,  lastensa kanssa hän on.  Jumalan kämmenellä  ei kukaan ole turvaton.
Aiheesta muualla

Virsi 499 viittomakielellä
Siinan TaikaStudio: Jumalan kämmenellä -laululeikki
Tie 44 (Viro)

Kantatie 44 kulkee Keski-Virossa Tarton itäpuolella Tarton kunnan Aoverestä valtatien 3 ja kantatien 43 risteyksestä Luunjaan kantatielle 45.
Tien kulku

Kantatie 45 kulkee seuraavien maakuntien ja kuntien alueella:
Tien kulku > Tartumaa

Tarton kunta
Luunjan kunta
Adverbi

Adverbi eli seikkasana on verbin tai koko lauseen määritteenä toimiva taipumaton tai vajaasti taipuva sana, joka ilmaisee tyypillisesti aikaa, paikkaa, tapaa, syytä, varmuuden astetta tai keinoa. Samanlaisessa tehtävässä käytetään usein myös nominien taivutusmuotoja, esimerkiksi paikallissijamuotoja, ja adverbejä syntyy myös kiteytymällä taivutetuista nomineista. Monet paikkaa ilmaisevat adverbit muodostuvatkin itse asiassa nominivartalosta, joka on taivutettu muuten suomen nykykielestä hävinneessä sijamuodossa, kuten latiivissa.
Adverbit on suomen kieliopissa ennen luettu kuuluvaksi partikkelien sanaluokkaan, mutta nykyään ne muodostavat oman sanaluokkansa.
Useimpia tapaa ja määrää ilmaisevia adverbejä voi taivuttaa vertailumuotoihin, esimerkiksi hitaasti : hitaammin : hitaimmin ja paljon : enemmän : eniten.
Adverbityyppejä

Tavallisimpia adverbityyppejä ovat
aikaa ilmaisevat, esimerkiksi eilen, tänään, huomenna, aina, joskus, harvoin, jo, yhä, nyt
paikkaa tai suuntaa ilmaisevat, esimerkiksi ylös, alas, ulos, ulkoa, ulkona
tapaa ilmaisevat, esimerkiksi lukuisat -sti-loppuiset sanat: nopeasti, kamalasti, varovasti
määrää ilmaisevat, esimerkiksi paljon, kosolti, hiukan.
Aiheesta muualla

Iso suomen kielioppi / adverbi
Sanaluokat
| --- | --- |
Nominit:  substantiivit  adjektiivit  numeraalit  pronominit 
Verbit: verbit
Vaillinaisesti taipuvat:  adverbit  adpositiot  partikkelit
Bysantin–sassanidien sota (572–591)

Bysantin–sassanidien sota käytiin sassanidien Persian ja Itä-Rooman valtakunnan välillä, josta nykyään käytetään myös termiä Bysantin valtakunta, vuosina 572–591. Sodan syitä olivat valtakuntien välien kiristyminen äärimmilleen sotaa edeltävien vuosien aikana ja Itä-Rooman keisari Justinus II:n haluttomuus jatkaa vuoden 562 rauhansopimuksessa solmittujen maksujen jatkamista Persialle. Sotatoimet rajoittuivat eteläiseen Kaukasukseen ja Mesopotamiaan, mutta se laajeni myös idässä Anatoliaan, Syyriaan ja pohjoisessa Iraniin.
Sota oli yksi osa voimakkaita sotien sarjaa valtakuntien välillä 500-luvulla ja 600-luvun alussa. Se oli myös valtakuntien viimeinen keskinäinen sota, jossa sotatoimet jäisivät vain etulinjalla sijaitseviin provinsseihin, ja jossa kumpikaan osapuoli ei saavuttaisi pysyvää valloitusta vihollisen raja-alueiden takana.
Taustaa

Itä-Rooma ja sassanidien Persia olivat sotineet useaan otteeseen 500-luvulla. Yli 60 vuotta vallinnut rauha suurvaltojen välillä oli rikkoutunut vuonna 502 kun Persian kuningas Kavadh I oli rahantarpeessaan hyökännyt roomalaiseen Armeniaan ja Pohjois-Mesopotamiaan. Sota oli päättynyt vuonna 506 seitsemänvuotiseen rauhansopimukseen, johon kuului Rooman suorittamia maksuja Persialle. Rauha osoittautui kuitenkin horjuvaksi ja uusi sota syttyi vuonna 527 valtakuntien välien kiristyttyä äärimmilleen sotaa edeltävien vuosien aikana. Vuonna 532 valtakunnat solmivat niin kutsutun "ikuisen rauhan", joka kuitenkin kesti vain kahdeksan vuotta. Seuraava sota syttyi vuonna 540 kun persialaiset hyökkäsivät Mesopotamiaan ja Syyriaan ryöstäen merkittävän Antiokian kaupungin. Osapuolet sopivat aselevon vuonna 545, mutta tämä ei koskenut Lazicaa, missä sota jatkui vielä vuoteen 562 asti.
Lazican sodan päättäneen, niin kutsutun "50-vuotisen rauhansopimuksen" mukaan roomalaiset saivat pitää Lazican, mutta joutuivat maksamaan vuosittain kultaa persialaisille. Suurvaltojen välit alkoivat kuitenkin taas viiletä rauhansopimuksen jälkeisten vuosien aikana. Kiistaa aiheutti Lazican viereinen Suanian alue, jonka roomalaiset olisivat halunneet haltuunsa sen strategisesti tärkeiden solien vuoksi. Kysymystä siitä, kuuluiko Suania Lazicaan ei saatu ratkaistuksi. Persialaiset vaativat myös maksujen maksamista arabiliittolaisilleen lakhmideille, mistä roomalaiset kieltäytyivät.
Itä-Rooman keisariksi nousi vuonna 565 Justinus II, joka oli ulkopolitiikassaan aggressiivisempi kuin edeltäjänsä diplomaattisempi Justinianus I. Suurvaltojen välejä kiristi myös roomalaisten liittoutuminen persialaisten vihollisen turkkilaisten kanssa sekä lakhmidien ja Itä-Rooman liittolaisten ghassanidien väliset taistelut. Persialaiset syöksivät noin vuonna 570 Himyarissa nykyisen Jemenin alueella vallasta roomalaismielisen kuninkaan ja asettivat maan paikallisen kuninkaan alaisuuteen. Hänen piti kuitenkin maksaa veroja Persialle, minkä seurauksena Himyar siirtyi persialaisten vaikutusvallan alaisuuteen. Persarmeniassa taas persialaisten vallan alla eläneet kristityt tekivät vuonna 570 salaisen liittolaissopimuksen Itä-Rooman kanssa ja nousivat kapinaan seuraavana vuonna.
Persian kuningas Khosrau I olisi kuitenkin halunnut pitää rauhan ja vuoden 572 alussa hän lähetti lähettiläänsä Konstantinopoliin vahvistaakseen, että roomalaiset olivat yhä valmiita noudattamaan vuoden 562 rauhansopimuksen ehtoja. Justinus ei kuitenkaan ollut enää halukas jatkamaan maksuja. Hän ilmoitti antaneensa tukensa persarmenialaisille ja julisti sodan Persialle.
Nokia 2300

| Nokia 2300 |
| --- | --- |

Valmistaja:  Nokia
Julkaistu:  2003
Käyttöverkot:  GSM 900/1800
Mitat:  107 × 46 × 20 mm
Paino:  92 g
Näyttö:  STN
Näytön kuvatarkkuus:  96 × 65
Värien lukumäärä:  mustavalkoinen
Kamera:  Ei
Radio:  FM-radio
Valmiusaika:  100 h
Puheaika:  2 h
Muuta:  Tässä puhelimessa on 850 mAh akku.
Infobox OKNimi-testi OK: 
Nokia 2300 on Nokian valmistama matkapuhelin, joka julkaistiin vuonna 2003.
Puhelimella voi säveltää soittoääniä ja siihen on saatavilla vaihdettavat Xpress-on-kuoret.
Aiheesta muualla

Käyttöohjeet (Arkistoitu – Internet Archive)
Nokia 2300 - Tuki
Puhelimen teknisiä tietoja Puhelinvertailu.com -sivustolla
Daniel Morad

Daniel Morad (s. 24. huhtikuuta 1990 Markham, York Region, Ontario) on kanadalainen moottoriurheilija.
Ura

Hän aloitti moottoriurheilu-uransa kilpailemassa karting-sarjoissa vuodesta 1998 lähtien kahdeksan vuoden ajan voittaen lukuisia palkintoja kuten Kanadan Formula Senior -mestaruuspalkinnon ja Florida Winter Tour -mestaruuspalkinnon. Vuonna 2005 Morad siirtyi Formula BMW USA -sarjaan sijoittuen debyyttivuonnaan kuudenneksi 75 pisteellään. Seuraavana vuonna Morad voitti sarjan mestaruuden ylivoimaisesti. Hän testasi myös Kanadan A1GP-autoa samana vuonna. Vuonna 2008 Morad kilpaili Eurointernational Atlantic Championship -sarjassa sijoittuen 12:nneksi. Samana vuonna Morad kilpaili A1 Grand Prix -sarjassa edustaen Libanonia kauden 2008-2009. Tämä oli mahdollista, koska hänen isoisänsä oli libanonilainen. Sarjan lopetettua Morad siirtyi GP3-sarjaan vuonna 2010. Hän voitti yhden kilpailun ja sijoittui loppupisteissä 12:nneksi. Morad jatkoi GP3:ssa vuonna 2011 Carlin-tallissa. Hän jätti avausviikonlopun väliin, mutta tuli mukaan seuraavassa Barcelonan ja Valencian kilpailuissa. Hänet korvasi tallissa Saksan kilpailusta lähtien Callum MacLeod. Morad siirtyi myöhemmin Indy Lights -sarjaan.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Status Grand Prix | ESPFEA Kesk. | ESPSPR 22 | TURFEA 5 | TURSPR 5 | EURFEA 19 | EURSPR 12 | GBRFEA 7 | GBRSPR 1 | GERFEA Kesk. | GERSPR 9 | HUNFEA 22 | HUNSPR 12 | BELFEA Kesk. | BELSPR 16 | ITAFEA 9 | ITASPR 7 | 15 | 12. |
| 2011 | Carlin | TURFEA   | TURSPR   | ESPFEA 24 | ESPSPR 14 | EURFEA 15 | EURSPR Kesk. | GBRFEA DNS | GBRSPR DNS | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | 0 | 33. |
Zoom Airways

| Zoom Airways |
| --- | --- |
 IATA: 3Z  –  ICAO: ZAV 
Kutsukoodi:  ZED AIR
Perustettu:  2002
Laivaston koko:  1
Solmukohdat:   Shahjalalin kansainvälinen lentoasema
Kotipaikka:   Dhaka, Bangladesh
Avainhenkilö(t):  S. Zaman (toimitusjohtaja)
Yhtiön sivut:  www.benisongroup.com
Zoom Airways (IATA: 3Z, ICAO: ZAV, kutsukoodi: ZED AIR) on bangladeshilainen rahtiletoyhtiö, joka on perustettu vuonna 2002. Yhtiön kotipaikka on Dhakassa ja se operoi yhden koneen laivastollaan lentoja Shahjalalin kansainväliseltä lentoasemalta.
Laivasto

| Konetyyppi | Laivastossa | Huomioita |
| --- | --- | --- |
| Hawker Siddeley HS 748 | 1 |  |
Aiheesta muualla

Zoom Airwaysin viralliset kotisivut (Arkistoitu – Internet Archive) (englanniksi)